HANA ปีนี้กำไรฟื้นตัวแข็งแกร่ง โบรกฯอัพเป้าใหม่เป็น 46.5 บ.
HANA ปีนี้กำไรฟื้นตัวแข็งแกร่งโบรกฯอัพเป้าใหม่เป็น 46.5 บ.
20 มี.ค. 2560

บล.กสิกรไทย ระบุในบทวิเคราะห์วันนี้ (20 มี.ค.) คงคำแนะนำซื้อ สำหรับ บริษัท ฮานา ไมโครอิเล็คโทรนิคส จำกัด (มหาชน) หรือ HANA และปรับเพิ่มราคาเป้าหมายเป็น 46.50 บาท จากเดิม 37.50 บาท เนื่องจากปรับเพิ่มเป้าหมาย PER เป็น 15 เท่า (+2SD) จากเดิม 12 เท่า (+1SD) เราเชื่อว่า HANA จะถูก Re-rate ขึ้นเนื่องจากบริษัทฯกำลังอยู่ในช่วงขาขึ้นของอุตสาหกรรมเซมิคอนดักเตอร์สนับสนุนโดยดีมานด์ที่แข็งแกร่งจากตลาดสหรัฐฯ
ดังนั้นคาดกำไรจากการดำเนินงานจะฟื้นตัวแข็งแกร่งในปี 2560 ที่ 23% เทียบช่วงเดียวกันของปีก่อนมาที่ 2.49 พันลบ. เนื่องด้วย 1) คำสั่งซื้อที่เพิ่มขึ้นของกลุ่มลูกค้าเพื่อจับความต้องการสินค้าที่เพิ่มขึ้นในตลาดสหรัฐฯ และ 2) ธุรกิจ PCBA ที่ผ่านจุดต่ำสุดไปแล้วในปี 2559 จากยอดขายจากโรงงานที่ Ohio ที่แข็งแกร่งซึ่งช่วยชดเชยยอดขายในกลุ่ม PC ที่ลดลงได้ แม้ราคาปัจจุบันมีอัพไซด์เพียง 7.5% แต่ HANA มีอัตราผลตอบแทนเงินปันผลที่น่าสนใจถึง 5% ทำให้ผลตอบแทนรวมจากการลงทุนเป็น 12.5% ซึ่งยังช่วยสนับนุนคำแนะนำ “ซื้อ”